Združenie priaznivcov športového rybolovu

Rybárske krúžky Jaroslava Helera

SRZ MsO Piešťany
Slovenský zväz športového rybolovu

Propozície

LRU method feeder

Majstrovstvá SR 
detí a juniorov U12, U16, U23
18.10.2026
Piešťany, Biskupický kanál
Združenie priaznivcov športového rybolovu MsO SRZ Piešťany a Rybárske krúžky Jaroslava Helera za podpory Slovenského zväzu športového rybolovu, ktorý v zmysle plánu športovej činnosti na rok 2026 podporuje juniorské súťaže preteky detí v LRU – method feeder, usporiada súťaž Majstrovstvá SR juniorov a detí
Účastnici pretekov:

Kategórie:

U-12: deti ktoré do 31. decembra 2026 dosiahnu vek 12 rokov
U-16: juniori, ktorí do 31. decembra 2026 dosiahnu vek 16 rokov
U-23: juniori, ktorí do 31. decembra 2026 dosiahne vek 23 rokov
Neregistrovaný pretekári v Slovenskom zväze športového rybolovu (SZŠR)  pred losovaním odovzdajú prihlášku do SZŠR pri prezentácií, čo je podmienka pred samotným losovaním a štartom na pretekoch.

Termín konania:     18.10.2026
Miesto konania:       Piešťany, Biskupický kanál, revír č.: 2-4410-1-1
Organizačný štáb:
Riaditeľ pretekov:       Pavol Melichar
Garant pretekov:         Jaroslav Heler

Hlavný rozhodca:        Jaroslav Heler

Rozhodcovia:              Dezider Czánik, Roman Žák, 
Technický vedúci:       Ján Szekély
Bodovacia komisia:     Jaroslav Heler, Dezider Czánik, Roman Žák
Zdravotnícke zabezpečenie: na čísle 112 
Časový  harmonogram pretekov:
07.00 - 07.30       
prezentácia       
07.30 


otvorenie, sľub pretekárov, poučenie, losovanie a presun na pretekárske            

                                    miesto a príprava na preteky
do 8.30                 
kontrola vnadenia
09.20                    
kŕmenie
09.30 - 13.30        
preteky
13.30  
                       váženie, spracovávanie výsledkov, 

15:00                          vyhlásenie výsledkov a odovzdanie cien.

V prípade, že pretekár bude z rôznych príčin meškať na prezentáciu, túto skutočnosť musí oznámiť ešte pred prezentáciou (do 7:00)  a následne losovanie vykoná za neho rozhodca pretekov.

V prípade, že pretekár neoznámi meškanie a nepríde na prezentáciu, nemôže štartovať na pretekoch!

Štartovné: Štartovné sa neplatí.

Pretekárska trať
Voda tu tečie rýchlejšie a jej hladina i prúd priamo závisia od prevádzky blízkych vodných elektrární 

Hĺbka sa pohybuje sa v rozmedzí 3 až 5 metrov, miestami dosahuje až 7 metrov. Pretekár loví v priestore od vylosovaného čísla po vyššie číslo (napr.: vylosuje si č. 1 a tak loví medzi číslom 1 a 2).  Štand pretekára je vyhradené a označené súťažné stanovište na pretekárskej trati, ktoré je pridelené žrebom určené konkrétnemu účastníkovi pretekov.) Najnižší sektor je U-23, následne U-16 a najvyššie U-12
Do pretekárskeho miesta počas preteku nesmie vstupovať okrem pretekára, rozhodcu, poradcov, komisie na váženie, prípadne osoby vykonávajúcej foto a videodokumentáciu  nikto iný, ale z dôvodu zachovania bezpečnosti pretekárov je nutná prítomnosť sprevádzajúcej dospelej osoby
Organizátor môže v prípade potreby zachovania bezpečnosti pretekárov alebo potreby podobratia ryby povoliť prítomnosť inej osoby, o čom musia byť oboznámení ostatní pretekári.
Losovanie lovných miest.
Losovanie pretekov sa vykonáva ručne, podľa kategórií a podľa abecedy. V prípade pretekárov – súrodencov, na základe súhlasu pretekárov, môžu losovať prednostne, ako prvý, keď pretekár loví na vylosovanom čísle a súrodenec o jedno číslo vyššom...

Príprava pretekára
Pretekár sa po vyžrebovaní pretekárskeho miesta môže presunúť na vylosované miesto a pripravovať sa na preteky. Krmivá nachystá na kontrolu. Po kontrole si nesmie žiadny pretekár a ani pretekárovi niekto iný, priniesť žiadne krmivo, a iné komponenty.

Kŕmenie
Úvodné kŕmenie sa vykonáva 10 minút pred začiatkom pretekov len pomocou prútu, nie rukami!

Začiatok bude zvukovou signalizáciou. Pre úvodné vnadenie je dovolené použiť in-line aj závesné kŕmitko na ľubovoľnej udici!

Pomocníci musia opustiť sektor zároveň so signálom na vnadenie!!!  Množstvo krmiva je dovolené maximálne 10 l navlhčeného krmiva. Do tohto množstva sa započítavajú posilovače práškové aj tekuté, farbivá, partikel ako kukurica, konope, pšenica, krúpy a pod. 
Pretekár nesmie mať v priestore na lovenie žiadne iné, ani suché krmivo, než to, čo mu bolo odkontrolované.

Množstvo tekutých aróm (sprej, dip, vytláčacia nádoba) je limitované a môže mať maximálne množstvo 100 ml  na jednu príchuť a dokopy to môže byť  maximálne 10 ks rôznych tekutých aróm. Veľkosť použitých peliet a boilí na lov nie je limitovaná. Musia byť prezentované mimo limitu pre krmivo vo svojich vlastných originálnych baleniach. Je zakázané používať pasty, chlebové výrobky, mäsové výrobky. 
Akákoľvek živá nástraha je zakázaná!!!

Je zakázané používať na lov akékoľvek chránené druhy živočíchov,  živé alebo mŕtve ryby alebo ich časti, silikónové alebo gumené napodobeniny. Po ukončení preteku sa nesmie prevyšujúce krmivo vysypať do vody, ale môže ho vysypať do pripravených nádob!
Lov - loví sa akýmkoľvek method feeder krmítkom!!!

Začiatok lovu bude prevedený zvukovou signalizáciou
Opravu náradia, prípadne pomoc s prípravou môže sprievod vykonať len nad sektormi, na ceste!!!
Pretekárom kategórie U-12 a U-16 rokov môže pri vylovovaní úlovku pomôcť sprevádzajúca osoba. 
Doporučujeme podberák s dlhšou rúčkou.

Platí zákaz uchopenia ryby za oči!
Ryba sa považuje za ulovenú, ak je v podberáku v okamihu zaznenia signálu „koniec lovu“, nie počas jeho trvania. V opačnom prípade je pretekár povinný rybu pustiť. V prípade, že tak pretekár nespraví a rybu dá do sieťky, bude tomuto pretekárovi odrátaná z váhy celkového úlovku pri konečnom vážení najťažšia ryba.

Sprevádzajúca osoba nesmie pomáhať pri nahadzovaní a zaseknutí ryby pri zábere!


Udica a montáž
Pretekár loví iba na jeden prút s navijakom. Maximálna dĺžka prútu je 4,5 m od konca rúčky po posledné koncové očko. Pretekár môže používať akýkoľvek prút, ktorý považuje za vhodný na lov, okrem feederových prútov sú povolené aj prúty určené na iné techniky. 
Je zakázané používať akékoľvek signalizátory, zvukové alebo svetelné, method montáž musí byť priebežná po celej dĺžke smerom k navijáku, bez uzlíkov alebo stopérov.

Úlovky a ich prechovávanie
Každý pretekár je povinný uchovávať ryby v sieťkach s obručami s dĺžkou min. 2m. Pretekár zodpovedá za uchovanie rýb živých a počas preteku je s nimi povinný zaobchádzať šetrne. Uhynutá ryba sa do výsledkov nepočíta! Ulovená Plotica lesklá a Jeseter sa do hodnotenia počítajú, ale musia byť pustené späť a je zákaz ich sieťkovania! Do hodnotenie sa započítavajú: 1ks=500 bodov! Hneď bude zapísaná aj s časom ulovenie a podpisom pretekára alebo sprevádzajúcej osoby
Odporučenie
Povinná výbava rybára + podložka je povinná! Doporučujeme priniesť náradie na úpravu brehu pod stoličkou, z dôvodu šikmého brehu
Váženie
Pri každom vážení je povinný byť aj pretekár a prípadne rodič. Do príchodu vážiacej komisie musia byť ryby stále vo vode a po vyzvaní ich pretekár donesie k váhe. Hmotnosť sa zapisuje v gramoch. Po odvážení pretekár svojim podpisom potvrdí správnosť váženia a správnosť zápisu. Po podpise nie je možné dávať protest ohľadom váženia a správnosti zápisu a ryby sú šetrné hneď pustené do vody.

Platí zákaz privlastnenia si ulovených rýb!

Hodnotenie pretekov
Víťazom pretekov sa stáva pretekár s najväčším počtom bodov (1bod=1gram lovenej ryby) a (400 bodov za každého uloveného jesetera a ploticu lesklú).. V prípade rovnosti rozhoduje dátum narodenia pretekára, kde je zvýhodnený mladší pretekár, následne žreb.
 Práva a povinnosti účastníkov súťaže
Účastníci PRETEKU sú povinní dodržiavať etické pravidlá a zvyklosti k prírode, funkcionárom súťaže, súperom a divákom. Účastníci súťaží sa týchto zúčastňujú na svoje vlastné nebezpečenstvo, spolu so sprevádzajúcou dospelou osobou a za svoje správanie a konanie nesú svoju plnú osobnú zodpovednosť. 

Všetci pretekári štartujúci na pretekoch sú povinní zúčastniť sa vyhlasovania výsledkov.

Sankčný poriadok

Pretekár bude postihnutý napomenutím (žltou kartou): 

za nepovolenú pomoc pri pretekoch, nepovolenú prítomnosť osoby v sektore, uchytenie ryby za oči, za hrubé zaobchádzanie s rybami, za použitie alkoholických nápojov a fajčenie.

Za pomoc pri nahadzovaní a zaseknutí ryby pri zábere!
Dve napomenutia v preteku „žlté karty“ sa rovnajú červenej karte.

Diskvalifikácia nasleduje po udelení „červenej karty“ a výsledky pretekára sa nezapočítavajú!

Neúčasť na vyhodnotení pretekov, sa považuje hrubé porušenie pravidiel pretekov, neúcta voči organizátorom, sponzorom a ostatným pretekárom. Neúčasť na vyhodnotení pretekov znamená vyradenie zo všetkých ďalších pretekov konaných organizátorom počas jedného roku.

Všetci účastníci pretekov sú povinní ovládať tieto  predpisy

Pretekári umiestnení na prvých troch miestach sú povinní sa zúčastniť hneď po vyhodnotení spoločného fotografovania a prípadne aj video rozhovoru. 

Neúčasť a odmietnutie fotografovania sa považuje hrubé porušenie pravidiel, neúctu k sponzorom a pretekár je automaticky vylúčený zo všetkých pretekov v nasledujúcom roku!

Všetci účastníci pretekov sú povinní ovládať tieto predpisy.

Záverečné ustanovenie :

Preteká sa za každého počasia, všetci pretekári súťažia na vlastné nebezpečie. V prípade veľmi zlého počasia môže byť pretek skrátený o 1 hodinu, alebo prerušený na určitú dobu.
Informácia o pretekoch...: Heler Jaroslav, č.t.: 0905 640 287, pretekymethodfeeder@gmail.com
Prílohy:

Prihláška do súťaže M SR detí a juniorov LRU  method feeder  2026  

PRIHLÁŠKA
MAJSTROVSTVÁ SLOVENSKA 2026 

LRU – METHOD FEEDER
Piešťany, Biskupický kanál 18.10.2026
Len prihlášku!!! zašlite do 9.10.2026 mailom na adresu: pretekyfeeder@gmail.com
Priezvisko a meno pretekára (v uvedenom poradí!!!) : 

Základná organizácia SRZ v:                                        

Dátum  narodenia v tvare :ROK, MESIAC, DEŇ :     

E-mail:                                                                           

Číslo tel.:

Priezvisko a meno zákonného zástupcu - rodiča, ktorý súhlasí s účasťou vyššie uvedeného 

pretekára na pretekoch:   ..............................................

E-mail:                                                                                               

Číslo tel.:. 

Svojim podpisom súhlasím s účasťou pretekára a zaväzujem sa, že počas pretekoch ho bude sprevádzať osoba nad 18 rokov, a súhlasím s pravidlami pretekov. 

Zároveň súhlasím so spracovaním osobných údajov v súvislosti s prihláškou do súťaže a zverejnením výsledkovej listiny, foto a video dokumentácie z pretekov. 

Dátum: ..........................            Podpis:  ........................................

